Βεβαίωση  λήψης  — Σημείωμα  πριν  από  το κλείσιμο  της υπόθεσης  σχετικά  με πολλαπλές  καταγγελίες  
που καταχωρίστηκαν  με αριθμό  αναφ . CHAP/2010/310 — Πολλαπλές  επιστολές  για συλλογική  
διαχείριση  στην  Ισπανία  
(2010/C 353/14)  
Η Ευρωπαϊκή  Επιτροπή  έλαβε  και συνεχίζει  να λαμβάνει  σειρά  επιστολών  βάσει  τυποποιημένου  εντύπου  σχετικά  με 
πιθανή  παράβαση  από την Ισπανία  του άρθρου  106 σε συνδυασμό  με το άρθρο  102 της συνθήκης  για τη 
λειτουργία  της Ευρωπαϊκής  Ένωσης  (« ΣΛΕΕ ») σχετικά  με τη συλλογική  διαχείριση  των δικαιωμάτων  διανοητικής  
ιδιοκτησίας  στην  Ισπανία . Η Ευρωπαϊκή  Επιτροπή  καταχώρισε  και να θα συνεχίσει  να καταχωρίζει  αυτές  τις 
επιστολές  με αριθμό  αναφοράς  αριθ . CHAP/2010/310.  
Δεδομένου  του πολύ  μεγάλου  αριθμού  των επιστολών  που έλαβε  σχετικά  με αυτό  το θέμα , η Επιτροπή , προκει­  
μένου  να ενημερώσει  όλους  τους  ενδιαφερομένους  και παράλληλα  να χρησιμοποιήσει  με τον πλέον  οικονομικό  
τρόπο  τους  διοικητικούς  της πόρους , δημοσιεύει  την παρούσα  ανακοίνωση  στην  Επίσημη  Εφημερίδα  της Ευρω­  
παϊκής  Ένωσης  για να βεβαιώσει  τη λήψη  των επιστολών  και να πληροφορήσει  τους  αποστολείς  σχετικά  με τα 
αποτελέσματα  της εξέτασης  των επιστολών  τους  από τις υπηρεσίες  της. Η ανακοίνωση  αυτή  δημοσιεύεται  επίσης  
στον  ακόλουθο  δικτυακό  τόπο  της Επιτροπής : 
http://ec.europa.eu/community_law/complaints/receipt/index_fr.htm  
Όλες  οι επιστολές  που έλαβε  η Επιτροπή  εφιστούν  την προσοχή  της Ευρωπαϊκής  Επιτροπής  σε μία έκθεση  της 
Ισπανικής  Αρχής  Ανταγωνισμού  (CNC) με τίτλο  «Informe sobre la gestión colectiva de derechos de propiedad 
intellectual» του Δεκεμβρίου  2009 (  1 ). Με αναφορά  στην  έκθεση  αυτή , οι αποστολείς  ζητούν  από την Επιτροπή  να 
κινήσει  διαδικασίες  κατά  της Ισπανίας  για παράβαση  του άρθρου  106 σε συνδυασμό  με το άρθρο  102 της ΣΛΕΕ . 
Στις  επιστολές  δεν παρέχονται  περαιτέρω  πληροφορίες . 
Σκοπός  της έκθεσης  της CNC είναι  να αναλύσει  τον τομέα  της συλλογικής  διαχείρισης  της διανοητικής  ιδιο­  
κτησίας  στην  Ισπανία  υπό το πρίσμα  του ανταγωνισμού  και να προβεί  σε συστάσεις  σχετικά  με τρόπους  βελτίωσης  
του νομοθετικού  πλαισίου  καθώς  και να ενθαρρύνει  την ενίσχυση  του ανταγωνισμού  μεταξύ  εταιρειών  συλλογικής  
διαχείρισης . Η έκθεση  αναφέρεται  σε περιπτώσεις  πιθανής  αντιανταγωνιστικής  συμπεριφοράς  εταιρειών  συλλογικής  
διαχείρισης  στην  Ισπανία , οι οποίες  ενδέχεται  να εμπίπτουν  στο πεδίο  εφαρμογής  των άρθρων  101 ή/και 102 της 
ΣΛΕΕ  (και των άρθρων  1 ή/και 2 του ισπανικού  νόμου  περί ανταγωνισμού ). Εντούτοις , δεν παρέχονται  λεπτομέ­  
ρειες  σχετικά  με την πιθανή  εφαρμογή  του άρθρου  106 της ΣΛΕΕ , δεδομένου  ότι το θέμα  αυτό  δεν εμπίπτει  στο 
πεδίο  της έκθεσης . 
Οι υπηρεσίες  της Επιτροπής  θα ήθελαν  να πληροφορήσουν  τους  καταγγέλλοντες  ότι δεν προτίθενται  να προτεί­  
νουν  στην  Επιτροπή  να κινήσει  διαδικασίες  κατά  της Ισπανίας  βάσει  των επιστολών  που έλαβαν . Η CNC διατύπωσε  
ορισμένες  συστάσεις  που αποσκοπούν  στη βελτίωση  του νομοθετικού  πλαισίου  κατά  τρόπον  ώστε  να καταστεί  
περισσότερο  ευνοϊκό  προς  τον ανταγωνισμό  μεταξύ  των εταιρειών  συλλογικής  διαχείρισης . Εναπόκειται  τώρα  στις 
αρμόδιες  αρχές  της Ισπανίας  να εξετάσουν  αυτές  τις συστάσεις  και να συνάγουν  τα κατάλληλα  συμπεράσματα . 
Επιπλέον , η ίδια η CNC διεκπεραιώνει  τώρα  υποθέσεις  που αφορούν  εικαζόμενες  παραβάσεις  εκ μέρους  των 
εταιρειών  συλλογικής  διαχείρισης  του άρθρου  101 ή/και του άρθρου  102 της ΣΛΕΕ  ( ή/και των ισοδύναμων  
διατάξεων  του ισπανικού  νόμου ). Συνεπώς , στο πλαίσιο  της διακριτικής  ευχέρειας  της οποίας  απολαύει  η Επιτροπή  
όταν  αποφασίζει  να κινήσει  διαδικασία  παράβασης  έναντι  ενός  κράτους  μέλους  δυνάμει  του άρθρου  106 της 
ΣΛΕΕ , η διεξαγωγή  έρευνας  βάσει  των επιστολών  που ελήφθησαν  δεν θα συνιστούσε  κατάλληλη  χρήση  των πόρων  
της Επιτροπής . 
Τούτο  δεν θίγει  το δικαίωμα  των καταγγελλόντων  να υποβάλουν  άλλες  καταγγελίες  στις αρμόδιες  αρχές , εάν 
πιστεύουν  ότι οι εταιρείες  συλλογικής  διαχείρισης  παρέβησαν  το άρθρο  101 ή/και το άρθρο  102 της ΣΛΕΕ . 
Παρομοίως , η Επιτροπή  δεν εμποδίζεται  από το να ενεργήσει  κατά  της Ισπανίας  σε μεταγενέστερο  στάδιο , εάν 
λάβει  πληροφορίες  που να δείχνουν  ότι διεπράχθη  παράβαση  του άρθρου  106 της ΣΛΕΕ . 
Οι καταγγέλλοντες  δύνανται , εάν το επιθυμούν , να υποβάλουν  τις παρατηρήσεις  τους  σχετικά  με το προτεινόμενο  
κλείσιμο  της διαδικασίας  ή με οποιαδήποτε  άλλη  πτυχή  της υπόθεσης  την οποία  κρίνουν  ότι είναι  σκόπιμο  να 
σχολιάσουν  εντός  χρονικής  περιόδου  τριάντα  ημερών  από τη δημοσίευση  της παρούσας  ανακοίνωσης . Τυχόν  
σχόλια  που λαμβάνονται  μετά  από τη λήξη  αυτής  της περιόδου  δεν λαμβάνονται  υπόψη .EL 28.12.2010 Επίσημη  Εφημερίδα  της Ευρωπαϊκής  Ένωσης  C 353/17  
( 1 ) Διατίθεται  στη διεύθυνση  http://www.cncompetencia.es/Inicio/Informes/Estudios/tabid/228/Default.aspx